חיים טולידאנו (סאלי)

הרב חיים טולידאנו (מכונה: מהרח"ט דמן סאלי; סביב ה'ת"ס, 1700 – י"א בשבט ה'תקמ"ג, 1783) היה פוסק הלכה, מחכמי מקנס, ואב בית הדין ורבה של סאלי שבמרוקו במאה השמונה עשרה.

קורותיו
נולד לאביו רבי יהודה למשפחת חכמים ודיינים שפעלה במקנס. למד בישיבת רבי משה בירדוגו (המשבי"ר). שימש כסופר השטרות והכתובות בעיר.עי' בספר דברי מרדכי (בירדוגו) סימן נה. נשא את שמחה בת אחיו רבי יוסף. באלול תפ"ז התאלמן, והתחתן שנית עם קלארה בת אחיו רבי אליעזר.ראו: מן הגנזים יח, עמ' סח.

בהמשך, סביב שנת תק"ט כיהן כדיין רביעי בבית הדין של רבי חיים טולידאנו (מהרח"ט), רבי יעקב טולידאנו (מהרי"ט), ורבי מרדכי בירדוגו (המרבי"ץ). סביב שנת תק"י עקר לסאלי ושם התמנה לאב בית הדין ורבה של העיר.ראו מלכי רבנן בערכו. חבירו לדיינות היה רבי חיים ביבאס.ראו תורת המרבי"ץ הלכות גביית חוב סימן ח. מתלמידיו נמנה אחיינו רבי משה טולידאנו אב בית הדין של מקנס.ראו מבוא לשו"ת השמים החדשים. התכתב עם דייני פאס: רבי שאול אבן דנאן, רבי אפרים מונסונייגו ורבי אליהו הצרפתי.ראו ספונות יט עמ' 49. מסופר עליו, שדקדק במצוות הכנסת אורחים.ו מלכי רבנן בערכו; מן הגנזים יז עמ' קעג אות לח.א

נפטר בסאלי בי"א שבט ה'תקמ"ג. על פטירתו קינן המשורר רבי דוד חסין.ראו ילקוט שבע מועדים וחכמים חלק ב עמ' פה. בנו רבי יוסף טולידאנו ירש את תפקידו כאב בית הדין של סאלי.

 חיבוריו 
 שו"ת מהרח"ט דמן סאלי - שאלות ותשובות בכתב יד.
 דרשות - בכתב יד.
 קינות והספדים - בכתב יד.
 רשימת הנפטרים - רשימת תאריכי הפטירה של חכמי המערב משנת תע"א עד שנת תקמ"ב. נדפסו בספר 'תקנות חכמי מכנאס' ובספר 'מן הגנזים' חלק יז.

הערות שוליים

קטגוריה:סלא: רבנים
קטגוריה:אבות בתי דין
קטגוריה:מחברי ספרי שו"ת